colorado
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika,Folkegrupper i Nord-Amerika
Colorado er en folkegruppe i det nordvestlige Ecuador som språklig er tilknyttet barbacoa-familien innenfor makro-chibcha phylum.
Colorado og cayapa er de siste gjenlevende stammene i den vestlige tropiske delen av Ecuador. Navnet henger sammen med skikken å male kropp og ansikt med rød farge fra achiote-planten som magisk beskyttelse mot regnskogens ånder. Deres eget navn på seg selv er tsatchela (zatchila).Hagebruk, jakt og fiske er det tradisjonelle næringsgrunnlaget. I motsetning til cayapa er colorado i rask tilbakegang ettersom deres territorium innskrenkes.Folketallet ble i 1970 anslått til 1200, men i 1991 var det bare 700 som påberopte seg colorado-medlemskap, skjønt mange er inngiftet med quechua-indianere og spansktalende ecuadorianere. Stammen er blitt tilkjent en del jord, fordelt på sju reservatlignende lokalsamfunn. Les mer i Store norske leksikon søramerikanske urfolk amerikanske urfolk